钦定古今图书集成/明伦汇编/宫闱典/第042卷 > 《请立贵嫔为皇后表》傅嘏
## 钦定古今图书集成/明伦汇编/宫闱典/第042卷 > 《请立贵嫔为皇后表》傅嘏

有虞始德，观化妫汭，夏后创业，启作涂山，咸以淑哲，
垂之典颂。伏惟贵嫔，诞秀令族，禀贞高胄，应昭明之
量，兼圣善之行。金玺未授，而玉瑞先显，表赞天休，昭
隆后祚，贞侔先典，告逾往训，而犹潜光，未即皇统，进
违二仪烟煴之德，退阙悬象兼曜之仪，群僚百辟，所
以竦伫。陛下钦若天秩，祇赞帝祉，夙崇盛礼，俾君万
“国。则六合承风，天下幸甚。”